Diari Oficial de la Generalitat Valenciana


Sumari del DOGV 8531, del 17-04-2019 (2019/3664)

RESOLUCIÓ de 8 d'abril de 2019, del director general de Relacions amb les Corts, per la qual es publica l'acord entre la Generalitat, a través de la Conselleria d'Agricultura, Medi Ambient, Canvi Climàtic i Desenvolupament Rural, l'Entitat Pública de Sanejament d'Aigües Residuals de la Comunitat Valenciana (EPSAR) i l'Ajuntament de Castelló de la Plana per a l'execució d'infraestructures de sanejament i depuració d'aigües residuals en el municipi de Castelló de la Plana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8531

Data del DOGV
:   17-04-2019

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2019/3664


Data del document
:   08-04-2019

Organisme emissor
:   Presidència de la Generalitat

Tipus de document
:   Resolució

RESOLUCIÓ de 8 d'abril de 2019, del director general de Relacions amb les Corts, per la qual es publica l'acord entre la Generalitat, a través de la Conselleria d'Agricultura, Medi Ambient, Canvi Climàtic i Desenvolupament Rural, l'Entitat Pública de Sanejament d'Aigües Residuals de la Comunitat Valenciana (EPSAR) i l'Ajuntament de Castelló de la Plana per a l'execució d'infraestructures de sanejament i depuració d'aigües residuals en el municipi de Castelló de la Plana. [2019/3664]  
La Generalitat, a través de la Conselleria d'Agricultura, Medi Ambient, Canvi Climàtic i Desenvolupament Rural, l'Entitat Pública de Sanejament d'Aigües Residuals de la Comunitat Valenciana (EPSAR) i l'Ajuntament de Castelló de la Plana han subscrit, prèvia tramitació reglamentària, el dia 26 de març de 2019, l'acord per a l'execució d'infraestructures de sanejament i depuració d'aigües residuals en el municipi de Castelló de la Plana, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 8 d'abril de 2019 i número 252/2019, procedeix la publicació en el Diari Oficial de la Generalitat Valenciana de l'acord esmentat, que figura annex a aquesta resolució.  
  
València, 8 d'abril de 2019.- El director general de Relacions amb les Corts: Antonio Torres Salvador.  
  
  
Acord de cooperació per a l'execució d'infraestructures de sanejament i depuració d'aigües residuals en el municipi de Castelló de la Plana, entre la Generalitat Valenciana, a través de la Conselleria d'Agricultura, Medi Ambient, Canvi Climàtic i Desenvolupament Rural; l'Entitat Pública de Sanejament d'Aigües Residuals de la Comunitat Valenciana; i l'Ajuntament de Castelló de la Plana  
  
En la ciutat de València, a 26 de març de 2019  
  
Reunits  
  
El present acord de cooperació ha sigut autoritzat pel Consell en data 8 de febrer de 2019.  
D'una part, Elena Cebrián Calvo, consellera d'Agricultura, Medi Ambient, Canvi Climàtic i Desenvolupament Rural, en virtut del Decret 158/2015, de 18 de setembre, del Consell, pel que s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural; modificat pel Decret 80/2016, d'1 de juliol, del Consell.  
Per una altra, Francisco Javier Quesada Ferre, vicepresident del Consell d'Administració de l'Entitat Pública de Sanejament d'Aigües Residuals de la Comunitat Valenciana (d'ara endavant EPSAR), facultat per a aquest acte en virtut de resolució de 9 de juliol de 2012, de la Presidència del Consell d'Administració de l'Entitat Pública de Sanejament d'Aigües Residuals de la Comunitat Valenciana, de delegació de competències (DOGV 6824, 23.07.2012).  
I per una altra, María Amparo Marco Gual, com a alcaldessa presidenta de l'Ajuntament de Castelló de la Plana (d'ara endavant Ajuntament de Castelló), en el seu nom i representació, facultada per a aquest acte, per acord de la Junta de Gobern Local d'aquesta corporació, en sessió celebrada el dia 30 de novembre de 2018.  
  
MANIFESTEN  
  
Les parts signatàries del present acord tenen un interès públic comú, en l'adequada prestació del servei de sanejament i depuració de les aigües residuals del municipi de Castelló, en tant ostenten competències compartides en aquesta matèria, sent administracions i entitat pública, i no tenint, tampoc aquesta última, vocació de mercat.  
L'EPSAR es va crear, per la Llei 2/1992, de 26 de març, com a entitat de dret públic de la Generalitat, per a dur a terme de manera eficaç entre altres activitats, la gestió i explotació d'instal·lacions i serveis, en matèria de tractament, depuració i, si escau, reutilització de les aigües depurades, que l'administració de la Generalitat determine, així com aquelles altres que li puguen encomanar les entitats locals o altres organismes.  
L'EPSAR es regeix, entre unes altres, per la normativa de la llei de contractes del sector públic, i porta des de la seua creació licitant tant l'execució d'obres com l'explotació de serveis, així com les activitats associades al control posterior d'aquesta explotació, pel que disposa d'una estructura estable i especialitzada en aquesta matèria.  
  
1. Antecedents  
I. L'estació depuradora d'aigües residuals de Castelló es va construir l'any 1979 i està dissenyada per a tractar 45.000 m³/dia (199.500 habitants equivalents). Arreplega i tracta les aigües residuals del municipi de Castelló i de la zona de platja de Benicàssim (només a l'estiu). La titularitat i la gestió de la instal·lació són de l'Ajuntament de Castelló.  
  
II. Encara que la referida instal·lació, va ser ampliada per la Generalitat Valenciana l'any 2002, tant la xarxa de col·lectors i estacions de bombament externes, com la pròpia estació depuradora presenten deficiències que han de ser reparades i millorades per a continuar donant un servei complet i adequat.  
III. Per la seua banda, l'EPSAR, va subscriure en data 26 de novembre de 1998, un conveni per al finançament dels costos d'explotació i manteniment de les instal·lacions de sanejament i depuració, amb l'Ajuntament de Castelló.  
Encara que la tramitació d'aquests costos requereix un finançament puntual, no sent enquadrables dins del conveni referit, en diferents comissions de seguiment celebrades, es va acordar el finançament per part de l'EPSAR de diverses actuacions de millora en el sistema de sanejament i depuració de Castelló.  
IV. Actualment, per a poder actualitzar adequadament el sistema de sanejament i depuració, és necessari realitzar diverses actuacions més importants, tant tècnica com econòmicament. Per açò, resulta indispensable subscriure un acord de cooperació que establisca la participació tant de la Generalitat Valenciana, com de l'Ajuntament de Castelló.  
  
  
2. Competències de les administracions i entitat signatàries  
I. El presente acord estableix la cooperació entre les parts signatàries, amb la finalitat de coordinar, cooperar i auxiliar-se en l'execució de les actuacions, per a garantir que els serveis públics que els incumbeixen es presten amb la intenció d'aconseguir els objectius d'interès públic que tenen en comú.  
II. El sanejament i depuració de les aigües és un tema d'abast global, no sent possible circumscriure les solucions al camp municipal. En aqueix sentit, correspon a la Generalitat, a través de la Conselleria d'Agricultura, Medi Ambient, Canvi Climàtic i Desenvolupament Rural, la planificació i execució d'obres i instal·lacions referents a l'àmbit que ens ocupa, sense que açò tinga un caràcter excloent. Per açò l'article primer de la Llei 2/1992, de 26 de març, del Govern Valencià, sanejament de les aigües residuals de la Comunitat Valenciana, considera necessari garantir una actuació coordinada i eficaç entre les diferents administracions públiques en matèria d'evacuació i tractament, i si escau, reutilització de les aigües residuals en l'àmbit de la Comunitat Valenciana.  
III. La Conselleria d'Agricultura, Medi Ambient, Canvi Climàtic i Desenvolupament Rural té atribuïdes les competències en matèria d'infraestructures hidràuliques i de medi ambient, conforme al Decret 158/2015, de 18 de setembre, del Consell, pel que s'aprova el Reglament orgànic i funcional de la Conselleria d'Agricultura, Medi Ambient, Canvi Climàtic i Desenvolupament Rural (DOGV 7620, 22.09.2015), modificat pel Decret 80/2016, d'1 de juliol, del Consell (DOGV 7822, 06.07.2016).  
El Decret 158/2015 estableix en el seu article 12 que és la Secretaria Autonòmica de la Conselleria d'Agricultura, Medi Ambient, Canvi Climàtic i Desenvolupament Rural, l'òrgan al que correspon exercir les funcions en matèria de recursos hídrics i que d'aquesta depèn, entre altres organismes, la Direcció General de l'Aigua i l'EPSAR. L'article 17 d'aquest Decret estableix que la Direcció General de l'Aigua és l'òrgan directiu que assumeix, entre unes altres, les funcions en matèria de planificació, projecte, construcció i explotació d'infraestructures hidràuliques per a ús urbà, agrícola o mediambiental d'interès general comunitari; en l'elaboració de plans i execució d'obres per a la millora de les infraestructures de l'aigua; i en la cooperació amb els ens locals en la planificació i construcció d'obres de sanejament.  
  
IV. Des de la Direcció General de l'Aigua de la Conselleria d'Agricultura, Medi Ambient, Canvi Climàtic i desenvolupament Rural, s'ha emès informe en data 12 de juny de 2018, favorable a la subscripció del present acord.  
V. L'EPSAR, en virtut de les atribucions i funcions que li confereixen els articles 14.3, en la seua redacció donada per la Llei 10/1998, de 28 de desembre, i 16.a de la Llei 2/1992, de 26 de març, és una entitat de dret públic de la Generalitat Valenciana, amb personalitat jurídica pròpia i independent de la personalitat jurídica de la Generalitat Valenciana i plena capacitat pública i privada, creada per a dur a terme de manera eficaç entre altres activitats, l'execució de les obres de sanejament i depuració que l'administració de la Generalitat determine, així com aquelles altres que li puguen encomanar les entitats locals o altres organismes.  
La signatura del present acord per part de l'EPSAR, en principi correspondria a la Presidència del Consell d'Administració de l'EPSAR, de conformitat amb l'article 7 del Decret 176/2014, de 10 d'octubre, del Consell, pel que es regula els convenis que subscriga la Generalitat i el seu registre, i de l'article 9 del Decret 170/1992, de 16 d'octubre, del Govern Valencià, pel que aprova l'Estatut de l'Entitat Pública de Sanejament d'Aigües Residuals de la Comunitat Valenciana (DOGV 1889, 26.10.1992), al punt 10é afegit pel Decret 116/2000, de 25 de juliol, del Govern Valencià, pel que es modifica l'Estatut de l'Entitat Pública de Sanejament d'Aigües Residuals de la Comunitat Valenciana (DOGV 3810, 08.08.2000).  
En l'actualitat aquestes facultats estan delegades en la Vicepresidència del Consell d'Administració de l'EPSAR, per la Resolució de 9 de juliol de 2012, de la Presidència del Consell d'Administració de l'Entitat Pública de Sanejament d'Aigües Residuals de la Comunitat Valenciana, de delegació de competències (DOGV 6824, 23.07.2012).  
  
VI. L'Ajuntament de Castelló actua en el marc de la competència municipal en matèria de sanejament d'aigües residuals, de conformitat a l'establit en la Llei 7/1985, de 2 d'abril, reguladora de les bases del règim local; la Llei 8/2010, de 23 de juny, de la Generalitat, de règim local de la Comunitat Valenciana; així com al que disposa la Llei 2/1992.  
L'article 57 de la Llei 7/1985, de 2 d'abril, de bases del règim local, en la seua redacció donada per la Llei 27/2013, de 27 de desembre, de racionalització i sostenibilitat de l'Administració local disposa que: «La cooperació econòmica, tècnica i administrativa entre l'Administració local i les administracions de l'Estat i de les comunitats autònomes, tant en serveis locals com en assumptes d'interès comú, es desenvoluparà amb caràcter voluntari, sota les formes i en els termes previstos en les lleis, podent tenir lloc, en tot cas, mitjançant els consorcis o convenis administratius que subscriguen».  
Al seu torn, l'article 140.2 de la Llei 40/2015, d'1 d'octubre, de règim jurídic del sector públic, estableix: «En el no previst en el present títol, les relacions entre l'Administració General de l'Estat o les administracions de les comunitats autònomes amb les entitats que integren l'Administració local es regiran per la legislació bàsica en matèria de règim local».  
VII. Tenint en compte el que es disposa en el referit Decret 176/2014, així com en la Llei 40/2015.  
VIII. Per les raons exposades s'articula el present acord que ve a harmonitzar i racionalitzar el procés de projecte, execució i finançament de les actuacions de sanejament i depuració citades, sobre la base de les següents,  
  
CLÀUSULES  
  
Primera. Objecte  
Constitueix l'objecte del present acord determinar la participació de la Generalitat, a través de la Conselleria d'Agricultura, Medi Ambient, Canvi Climàtic i Desenvolupament Rural; de l'EPSAR i; de l'Ajuntament de Castelló, en el finançament i execució de les infraestructures de sanejament i depuració que s'assenyalen en l'annex I del present acord.  
  
En l'annex I s'especifica una relació d'actuacions de les que el cost econòmic és estimat, si bé el cost definitiu no quedarà determinat fins que es procedisca a la liquidació de les referides actuacions.  
  
Segona. Abast econòmic de l'acord de cooperació  
L'abast econòmic del present acord es limita únicament al cost per l'execució de les obres d'acord al pressupost de licitació, així com a l'IVA aplicable al tipus vigent en l'exercici corresponent.  
  
D'acord amb la relació d'actuacions a executar incloses en l'annex I, l'import estimat al que ascendeix el present acord és de 2.420.801,97 - (IVA inclòs). Les actuacions incloses en el present acord juntament amb la valoració estimada de la seua execució són les següents:  
  
A) actuacions de millora d'infraestructures: actuacions en les quals l'EPSAR finançarà el 90 % del pressupost estimat d'execució, açò és, la seua aportació s'estima en 1.908.721,77 - (21 % IVA inclòs), conforme a l'establit en l'annex II del present acord, si bé, l'import definitiu no quedarà determinat fins al pressupost definitiu del projecte que s'aprove (apartat d de la clàusula sisena)..  
  
ACTUACIÓ Pressupost   
estimat   
d'execució (IVA incl.)  
Millora del procés de digestió anaeròbia de l'EDAR de Castelló. 275.000,00 -  
Estació de bombament per a la recuperació de les aigües residuals procedents dels desbordaments del col·lector centre previ a l'eixida a la platja del Pinar. 275.000,00 -  
Instal·lació de sistema de detecció, quantificació i tamisat d'alleujament del col·lector centre a l'entrada de l'EDAR i el seu cobriment fins al camí de la Donació. 160.000,00 -  
Adequació del SCADA i integració de bombaments secundaris en el sistema de telecomandament. 150.000,00 -  
Adequació del canal de desinfecció núm.1. 193.916,96 -  
Modificació del by-pass general d'alleujament de l'EDAR. 166.885,01 -  
Renovació de l'EBAR Ferrandis Salvador II (Aeroclub). 300.000,00 -  
TOTAL IMPORT ESTIMAT (21 % IVA inclòs) 1.520.801,97 -  
  
  
  
B) Actuacions de connexió de nuclis dispersos sense sistema de sanejament: actuacions en les quals l'EPSAR finançarà el 60 % del pressupost estimat d'execució, açò és, la seua aportació s'estima en 540.000,00 - (21 % IVA inclòs), conforme a l'establit en l'annex II del present acord, si bé, l'import definitiu no quedarà determinat fins el pressupost definitiu del projecte que s'aprove (apartat d de la clàusula sisena).  
ACTUACIÓ Pressupost  
 estimat  
 d'execució   
(IVA inclòs)  
Ampliació de la xarxa de sanejament cap a les partides Ramell, Canet, Racó de Ramell, Coscollosa, La Font i Magdalena (zona nord) (\*). 900.000,00 -  
TOTAL IMPORT ESTIMAT (21 % IVA inclòs)  
 900.000,00 -  
  
  
(\*) Aquesta actuació s'inclou dins d'un estudi previ realitzat per l'Ajuntament de Castelló amb un pressupost total d'1.240.941,10 ?, on s'inclouen partides de clavegueram no finançables per l'EPSAR.  
  
  
  
Tenint en compte que està actuació s'integra en un projecte més ampli, les certificacions que s'emeten juntament amb les seues relacions valorades, hauran de ser independents de la resta d'actuacions del projecte.  
  
Tercera. Seguiment de l'acord de cooperació  
Es crea una comissió mixta de seguiment copresidida per el/la director/a general de l'Aigua de la Conselleria d'Agricultura, Medi Ambient, Canvi Climàtic i Desenvolupament Rural, o persona en qui delegue; per el/la gerent de l'EPSAR, o persona en qui delegue; i per el/la alcalde/ssa president/a de l'Ajuntament de Castelló o regidor/a en qui delegue; i integrada per un/una membre tècnic de la Direcció General de l'Aigua, per un/una membre tècnic de l'Ajuntament de Castelló i un/una membre tècnic de l'EPSAR.  
En la designació dels representants de la Generalitat en la comissió mixta de seguiment, donada la possibilitat de delegació, es procurarà la presència equilibrada de dones i homes, en aplicació del previst en el II Pla d'igualtat de dones i homes de l'Administració de la Generalitat, aprovat per Acord de 10 de març de 2017, del Consell.  
  
Quant al règim de funcionament de la comissió de seguiment, s'atendrà al que es disposa en l'article 15 i següents de la Llei 40/2015, d'1 d'octubre, abans referida.  
A la comissió podran assistir altres persones, amb veu però sense vot, sempre que estiguen d'acord tots els components d'aquesta.  
Aquesta comissió, es reunirà a petició de qualsevol de les parts, i les seues funcions seran, a més de les establides en l'article 9 del Decret 176/2014, de 10 d'octubre, anteriorment referit; l'article 49.f de la Llei 40/2015, d'1 d'octubre, anteriorment referida; la de resolució dels problemes d'interpretació i compliment de les clàusules del present acord, que pogueren sorgir.  
En aquesta comissió, s'adonarà de les actuacions efectuades fins a la data exposant la idoneïtat i resultats d'aquestes.  
De la comissió mixta de seguiment que se celebre, s'alçaran tres exemplars d'acta, un per a la Direcció General de l'Aigua, un altre per a l'EPSAR, i un altre per a l'Ajuntament de Castelló. Així mateix, es remetrà una còpia de l'acta a la Sotssecretaria de la Conselleria d'Agricultura, Medi Ambient, Canvi Climàtic i Desenvolupament Rural.  
  
Quarta. Participació de la Generalitat Valenciana  
En relació amb les actuacions objecte del present acord, correspon a la Generalitat Valenciana:  
La Direcció General de l'Aigua gestionarà la supervisió dels projectes pel Servei de Supervisió de Projectes i Coordinació Tècnica de la Conselleria competent en la matèria.  
Aquesta supervisió, juntament amb altres mecanismes continguts en el present acord, es realitza amb l'objecte de garantir el control i fiscalització de la destinació dels fons que s'aporten per al pagament de part de les obres, amb càrrec al cànon de sanejament. No considerant-se, per tant, aquesta supervisió com un acte propi d'Administració contractant.  
  
  
  
Cinquena. Participació de l'EPSAR  
En relació amb les actuacions objecte del present acord, correspon a l'EPSAR:  
a) Emetre un informe de conformitat dels projectes redactats per l'Ajuntament de Castelló (apartat b de la clàusula sisena del present acord), previ i vinculant a l'informe de supervisió tècnica que ha d'emetre el Servei de Supervisió de Projectes i Coordinació Tècnica, conforme a la clàusula quarta del present acord. Per a açò, remetrà el projecte juntament amb aquest informe a la Direcció General de l'Aigua.  
  
b) Emetre informe una vegada finalitzades les obres, previ i vinculant a la recepció de les mateixes per part de l'Ajuntament de Castelló (apartat i de la clàusula sisena del present acord).  
c) Finançar part del cost, únicament de l'execució de les actuacions, de conformitat amb l'annex II del present acord:  
- Actuacions de millora d'infraestructures: el 90 % del pressupost del projecte definitiu, que no quedarà determinat fins a la seua aprovació, conforme al apartat d de la clàusula sisena. Actualment l'import estimat a finançar és d'1.368.721,77 - (21 % IVA inclòs).  
Qualsevol increment que poguera produir-se respecte del pressupost definitiu del projecte aprovat (apartat d de la clàusula sisena), serà assumit per l'Ajuntament de Castelló, conforme al que es disposa en l'annex II, punt 10 del present acord.  
- Actuacions de connexió de nuclis dispersos sense sistema de sanejament: el 60 % del pressupost del projecte definitiu (tenint en compte el que es disposa en la clàusula segona apartat B), que no quedarà determinat fins a la seua aprovació, conforme al apartat d de la clàusula sisena. Actualment l'import estimat a finançar és de 540.000,00 - (21 % IVA inclòs).  
Qualsevol increment que poguera produir-se respecte del pressupost definitiu del projecte aprovat (apartat d de la clàusula sisena), serà assumit per l'Ajuntament de Castelló, conforme al que es disposa en l'annex II, punt 2 del present acord.  
Per a açò, l'Ajuntament de Castelló, com a administració contractant de les obres, remetrà a l'EPSAR còpia de les certificacions mensuals d'aquesta actuació, independents de la resta d'actuacions del projecte, que l'Ajuntament de Castelló emet al contractista per l'execució de les obres. Aquestes certificacions seran pagades al contractista per l'Ajuntament de Castelló, sent aquesta l'única responsable contra el contractista de les obres.  
  
Sisena. Participació de l'Ajuntament de Castelló  
En relació amb les actuacions objecte del present acord, correspon a l'Ajuntament de Castelló:  
a) Obtenir, lliures de càrrega, els terrenys necessaris per a l'execució de les obres.  
b) La redacció i finançament íntegre dels projectes de construcció de totes les obres descrites en l'annex I.  
c) Remetre els projectes de construcció a l'EPSAR, a fi de que puga donar compliment a l'estipulat en la clàusula quarta del present acord.  
  
d) Aprovar els projectes de obstrucció, sempre que s'haja donat compliment a l'apartat a de la clàusula cinquena i a la clàusula quarta del present acord.  
e) Realitzar i finançar íntegrament la direcció facultativa de les obres de construcció descrites en l'annex I.  
f) Licitar, mitjançant concurs obert, contractar i executar les obres i instal·lacions descrites en els projectes de construcció, de conformitat a l'establit en la Llei 9/2017, de 8 de novembre, de contractes del sector públic, per la qual es traslladen a l'ordenament jurídic espanyol les directives del Parlament Europeu i del Consell 2014/23/UE i 2014/24/UE, de 26 de febrer de 2014.  
g) Les variacions o modificacions que es produïsquen en la situació administrativa de cada expedient de contractació hauran de comunicar-ho a l'EPSAR.  
h) Finançar part del cost de l'execució de les actuacions, de conformitat amb l'annex II del present acord:  
- Actuacions de millora d'infraestructures: el 10 % del pressupost del projecte definitiu, que no quedarà determinat fins a la seua aprovació conforme al apartat d de la clàusula sisena. Actualment l'import estimat a finançar és de 152.080,20 - (21 % IVA inclòs).  
Qualsevol increment que poguera produir-se respecte del pressupost definitiu del projecte aprovat, serà assumit per l'Ajuntament de Castelló, conforme al que es disposa en l'annex II, punt 1 del present acord.  
  
- Actuacions de connexió de nuclis dispersos sense sistema de sanejament: el 40 % del pressupost del projecte definitiu (tenint en compte el que es disposa en la clàusula segona apartat B), que no quedarà determinat fins a la seua aprovació conforme al apartat d de la clàusula sisena. Actualment l'import estimat a finançar és de 360.000,00 - (21 % IVA inclòs).  
Qualsevol increment que poguera produir-se respecte del pressupost definitiu del projecte aprovat, serà assumit per l'Ajuntament de Castelló, conforme al que es disposa en l'annex II, punt 2 del present acord.  
  
i) Rebre les obres del contractista adjudicatari de les mateixes, una vegada concloses, de conformitat amb la Llei 9/2017, de 8 de novembre.  
j) Realitzar les gestions necessàries i obtenir les autoritzacions i llicències que requerisca, a cada moment, la legislació aplicable i permeten l'execució de les actuacions previstes.  
k) La Corporació es compromet a consignar en els seus pressupostos, en els termes indicats en els articles 166 i 174 del Reial decret legislatiu 2/2004, que aprova el text refós de la Llei reguladora de les hisendes locals, les quantitats suficients per a atendre les obligacions derivades d'aquest acord.  
l) L'Ajuntament de Castelló, com a administració contractant de les obres, és l'única responsable enfront del contractista d'obres.  
  
Setena. Termini de vigència  
El present acord de cooperació entrarà en vigor a partir de la data de la seua signatura i de conformitat amb l'establit en la Llei 40/2015, tindrà una vigència de quatre anys. No obstant açò, en qualsevol moment abans de la finalització del termini previst les parts podran acordar unànimement la seua pròrroga per un període de fins a quatre anys addicionals o la seua extinció.  
El present acord podrà finalitzar, abans del termini establit, sempre que haguera finalitzat l'execució de les obres objecte d'aquest, fins a la seua liquidació i que l'Ajuntament de Castelló haguera rebut el total de l'aportació que correspon finançar a l'EPSAR.  
L'aprovació i inici d'obra dels projectes es realitzarà atenent a la següent cronologia:  
Octava. Extinció de l'acord  
El present acord s'extingirà per qualsevol de les següents causes (Llei 40/2015 d'01.10.2015):  
1. Pel compliment de les actuacions que constitueixen el seu objecte, tant per part de l'EPSAR com de l'Ajuntament de Castelló.  
2. Per incórrer en causa de resolució. Aquestes poden ser:  
a) El transcurs del termini de vigència de l'acord de cooperació sense haver-se acordat la pròrroga del mateix.  
b) L'acord unànime de tots els signants.  
c) L'incompliment de les obligacions i compromisos assumits per part d'algun dels signants.  
En aquest cas, qualsevol de les parts podrà notificar a la part incomplidora un requeriment perquè complisca en un determinat termini amb les obligacions o compromisos que es consideren incomplits. Aquest requeriment serà comunicat al responsable del mecanisme de seguiment, vigilància i control de l'execució de l'acord (clàusula tercera), i a les altres parts signatàries.  
Si transcorregut el termini indicat en el requeriment persistira l'incompliment, la part que ho va dirigir notificarà a les parts signatàries la concurrència de la causa de resolució i s'entendrà resolt el conveni. La resolució del conveni per aquesta causa podrà comportar la indemnització dels perjudicis ocasionats.  
d) Per decisió judicial declaratòria de la nul·litat de l'acord de cooperació.  
e) Esdeveniment de circumstàncies que facen impossible el seu compliment.  
2. Per qualsevol altra causa diferent de les anteriors prevista en l'acord de cooperació o en altres lleis.  
3. No obstant l'anterior, i conforme a l'article 11.1.f del Decret 176/2014, de 10 d'octubre i a l'article 52.3 de la Llei 40/2015, d'1 d'octubre, si quan concórrega qualsevol de les causes de resolució de l'acord existeixen actuacions en curs d'execució, les parts, a proposta de la comissió de seguiment, vigilància i control de l'acord, podran acordar la continuació i finalització de les actuacions en curs que consideren oportunes, establint un termini improrrogable per a la seua finalització.  
  
  
Novena. Titularitat  
Les instal·lacions construïdes en virtut del present acord, així com els terrenys on se situen seran titularitat de l'Ajuntament de Castelló.  
  
Desena. Règim  
El present acord té naturalesa administrativa, regint en la seua interpretació i desenvolupament l'ordenació jurídic administrativa, açò és, la Llei 40/2015; la Llei 1/2015, de 6 de febrer, de la Generalitat, d'hisenda pública del sector públic instrumental i; el Decret 176/2014, amb expressa submissió de les parts a la jurisdicció contenciós administrativa, (Tribunals de València).  
  
Onzena. Publicitat  
El text íntegre del present acord, una vegada subscrit, haurà de publicar-se en el portal de transparència de la Generalitat, gva Oberta, i en la web de l'Ajuntament de Castelló, conforme a l'exigit pels articles 9.1.c i 10 de la Llei 2/2015, de 2 d'abril, de la Generalitat de transparència, bon govern i participació ciutadana de la Comunitat Valenciana. Així mateix, haurà de publicar-se en el Diari Oficial de la Generalitat Valenciana (DOGV), conforme a l'article 111.3 de la Llei 8/2010, de 23 de juny, de la Generalitat, de règim local de la Comunitat Valenciana.  
  
  
Dotzena. Remissió de l'acord a la Sindicatura de Comptes  
Conforme a l'article 53 de la Llei 40/2015, dins dels tres mesos següents a la subscripció del present acord i, atès que els compromisos econòmics assumits superen els 600.000 euros, aquest haurà de remetre's electrònicament a la Sindicatura de Comptes.  
Igualment es comunicaran a la Sindicatura de Comptes, les modificacions, pròrrogues o variacions de terminis, alteració dels imports dels compromisos econòmics assumits i l'extinció del present acord.  
  
I en prova de conformitat signen el present document per triplicat exemplar en el lloc i data indicats ut supra.  
  
Per l'Ajuntament de Castelló,  
L'alcaldessa presidenta: María Amparo Marco Gual.  
  
Per l'Entitat Pública de Sanejament d'Aigües Residuals de la Comunitat Valenciana,  
El vicepresident del Consell d'Administració: Francisco Javier Quesada Ferre.  
  
Per la Conselleria d'Agricultura, Medi Ambient, Canvi Climàtic i Desenvolupament Rural,  
La consellera: Elena Cebrián Calvo.  
  
  
ANNEX I  
Import estimat de l'execució de les actuacions previstes  
 en el present acord de cooperació  
  
Les actuacions incloses en el present acord juntament amb la valoració estimada de la seua execució són les següents:  
1) Actuacions de millora d'infraestructures per un pressupost estimat de 1.520.801,97 - (21 % IVA inclòs):  
- Millora del procés de digestió anaeròbia de l'EDAR de Castelló: 275.000,00 -  
- Estació de bombament per a la recuperació de les aigües residuals procedents dels desbordaments del col·lector centre previ a l'eixida a la platja del Pinar: 275.000,00 -  
- Instal·lació de sistema de detecció, quantificació i tamisat d'alleujament del col·lector centre a l'entrada de l'EDAR i el seu cobriment fins al camí de la Donació: 160.000,00 -  
- Adequació del SCADA i integració de bombaments secundaris en el sistema de telecomandament: 150.000,00 -  
Adequació del canal de desinfecció núm. 1: 193.916,96 -  
- Modificació del by-pass general d'alleujament de l'EDAR: 166.885,01 -  
Renovació de l'EBAR Ferrandis Salvador II (Aeroclub): 300.000,00 -  
  
2) Actuacions de connexió de nuclis dispersos sense sistema de sanejament per un pressupost estimat de 900.000,00 - (21 % IVA inclòs):  
Aquesta actuació s'inclou dins d'un estudi previ realitzat per l'Ajuntament de Castelló amb un pressupost total d'1.240.941,10 ?, on s'inclouen partides de clavegueram no finançables per l'EPSAR.  
  
  
  
ANNEX II  
Finançament de les actuacions relacionades  
 en l'annex I per part de l'EPSAR  
  
De conformitat amb l'establit en l'apartat c de la clàusula cinquena del present acord, l'EPSAR finançarà, únicament del cost d'execució de les actuacions relacionades en l'annex I, de la següent manera:  
  
1. Finançarà fins a un màxim del 90 % del pressupost definitiu dels projectes aprovats, conforme a l'apartat d de la clàusula sisena, de les actuacions de millora d'infraestructures. La seua aportació s'estima actualment en 1.368.721,77 - (21 % IVA inclòs).  
Qualsevol increment que poguera produir-se en els costos reals de les actuacions respecte del pressupost definitiu dels projectes aprovats, serà assumit per l'Ajuntament de Castelló.  
El pagament a l'Ajuntament de Castelló per part de l'EPSAR es realitzarà conforme a certificació emesa, açò és, l'EPSAR pagarà a l'Ajuntament de Castelló el 90 % del total de la certificació o certificacions expedides mensualment en un termini no superior a 60 dies. Aquestes aportacions es realitzaran fins a aconseguir l'import màxim del 90 % del pressupost definitiu dels projectes aprovats. En cas, que el pressupost definitiu dels projectes aprovats siga menor al pressupost actual estimat (1.520.801,97 ?), l'aportació màxima de l'EPSAR per l'execució d'aquestes actuacions serà del 90 % del pressupost definitiu dels projectes aprovats, encara que no aconseguisca l'import actualment estimat de 1.368.721,77 - (21 % IVA inclòs).  
2. Finançarà fins a un màxim del 60 % del pressupost definitiu dels projectes aprovats, conforme a l'apartat d de la clàusula sisena, de les actuacions de connexió de nuclis dispersos sense sistema de sanejament, estimada actualment la seua aportació en 540.000,00 - (21 % IVA inclòs).  
Qualsevol increment que poguera produir-se en els costos reals de les actuacions respecte del pressupost definitiu dels projectes aprovats, serà assumit per l'Ajuntament de Castelló.  
El pagament a l'Ajuntament de Castelló per part de l'EPSAR es realitzarà conforme a certificació emesa, independent de la resta d'actuacions que arreplegue el projecte (apartat B de la clàusula segona), açò és, l'EPSAR pagarà a l'Ajuntament de Castelló el 60 % del total de la certificació o certificacions expedides mensualment en un termini no superior a 60 dies. Aquestes aportacions es realitzaran fins a aconseguir l'import màxim del 60 % del pressupost definitiu dels projectes aprovats. En cas, que el pressupost definitiu dels projectes aprovats siga menor al pressupost actual estimat (900.000,00 ?), l'aportació màxima de l'EPSAR per l'execució d'aquestes actuacions serà del 60 % del pressupost definitiu dels projectes aprovats, encara que no aconseguisca l'import actualment estimat de 540.000,00 - (21 % IVA inclòs).